REGINA LACRIMILOR
EPISODUL 13
E casa noastră. Intrați!
Bun. Asta e camera mea secretă.
Când deșurubez acest mâner și apăs pe buton…
Bine. Cum vi se pare?
E goală.
Uitați!
Pare că s-a mutat ceva de aici.
Urmele par proaspete.
Doamne, dragul meu tată!
Înseamnă că i-a ascuns aici, dar iar ne-a luat-o înainte nenorocita.
Nu le-a spus nici copiilor despre această cameră secretă.
V-ați luat adio cum trebuie?
Tu ai fost, nu? Tu ne-ai ucis tatăl.
- De ce l-aș ucide? - Nu-ți folosea
după ce i-ai luat banii.
Unde sunt?
Nu știu despre ce vorbești.
Tatăl vostru a murit, și voi vreți banii.
- Bietul de el! - Lasă vrăjeala!
Pleacă imediat de aici!
Nu mai ai dreptul să locuiești aici.
Sunt locatară legală a acestei case.
Ca să mă dați afară, aveți nevoie de hotărâre judecătorească.
Nu știai, dle avocat Baek?
E adevărat? Nu putem s-o dăm afară?
O să fie o procedură, dar va trebui să pleci.
Mai vedem.
Ne mutăm înapoi.
- Tot vrei să rămâi? - De ce nu?
Am locuit împreună peste 20 de ani.
Ziceai că suntem familie.
- Dar… - Fă ce vrei!
Ne întoarcem în curând.
Să vedem dacă suporți!
Hae-in!
Bunicule?
Mi-aș fi dorit să vorbesc cu tine
față în față.
Dar…
mă bucur că îți pot vorbi chiar și așa.
Îți mulțumesc.
Cunoștința îmi revine din când în când,
asemenea unui beci care e scăldat ocazional de soare.
Dar nu pot să fac mai nimic.
Nu-mi amintesc prea multe.
Sunt doar plin de regrete.
Toată viața am fost avar.
Am făcut tot ce mi-a stat în putință
ca să păstrez banii agonisiți.
Mi-am irosit marea parte a vieții făcând asta.
Și cu ce am rămas?
Vreau să știi că regret
viața pe care am dus-o.
FOSTUL PREȘEDINTE HONG MAN-DAE
Sper ca tu să trăiești altfel.
Chiar îmi doresc
ca viața ta să nu fi fost o deșertăciune
atunci când o să-ți dai ultima suflare.
Tată…
Vă iubesc pe toți.
Și…
îmi pare rău.
Trebuie să mănânci, chiar dacă nu ți-e foame.
Vrei să intri în mașină să te încălzești?
E în regulă.
E un sentiment
foarte ciudat.
Parcă fac o repetiție.
O repetiție?
Pentru moarte.
Nu știam ce complexe
sunt înmormântările.
Sapă o groapă în pământ, bagă sicriul în ea,
mănâncă supă într-un cort și jelesc în fața mormântului.
Apoi, când se termină,
toată lumea pleacă acasă.
Și eu o să rămân singură.
Știi că au trecut deja cele trei luni care mi s-a zis
că mi-au rămas.
Aș putea muri și la noapte.
Dacă mor, familia mea ar trebui să sufere iar.
Asta n-ar fi bine
pentru familia noastră, nu?
Asta
te preocupa?
Că familia ta va suferi din nou?
Nu.
Mă gândeam că vreau să trăiesc.
Strălucește soarele.
Norii sunt frumoși și păsările cântă.
Viața asta e enervant de frumoasă.
Deci, evident, vreau să trăiesc.
VERIFICARE VĂ ROG AȘTEPTAȚI
SECURITATE
Cum i-ai găsit?
PARCUL TEMATIC DREAMLAND
Bun. Asta e camera mea secretă.
Când deșurubez acest mâner și apăs pe buton…
Mulțumesc.
Ți-am zis eu!
Te-am iubit în felul meu.
Banii te vor ține în siguranță.
Fiica lui e bolnavă,
și acum și-a pierdut tatăl.
Cred că dl Hong e devastat.
Așa e.
Dar se poate spune că situația familiei se va îmbunătăți
după moartea președintelui.
- Da? - Doamne!
Fii atent!
Uite!
Președintele Hong i-a încredințat
21% din acțiuni lui Moh Seul-hee.
Dar acum, că a murit,
- …le primește familia lui. - Înțeleg.
În total, Yoon Eun-sung avea 59,1% din acțiuni.
Dar acum are doar 38,1%.
După ce familia președintelui redobândește acțiunile confiscate,
- …va avea 34,7% în total. - Înțeleg.
Atunci diferența va fi de 3,4%.
- E la limită. - Da.
De unde știi toate astea?
- Sunt în club. - Ce club?
Micii acționari Queens.
Așteptăm cu sufletul la gură deznodământul vrajbei din management.
De ce?
Știu că despic firu-n patru acum,
dar ce se va întâmpla
- …cu Hyun-woo? - Cum adică?
Hai să fim sinceri! S-a străduit
din răsputeri să-i ajute, după cele întâmplate.
Poate că îi vor mulțumi în vreun fel.
Poate că îi vor da niște acțiuni sau îi vor oferi funcția de CEO.
Nu cer mult,
dar poți să-mi faci o favoare?
Sigur.
Ce anume?
Dacă te întreabă cineva cine e tatăl tău,
te rog să nu le zici că sunt eu.
Doamne!
De ce nu?
De ce nu? Hei, așteaptă-mă!
Mulțumim pentru tot.
N-aveți pentru ce.
Situația se va îmbunătăți când vă veți întoarce la Seul.
Așa crezi?
Vezi tu…
Înainte, kakiul acesta era
foarte amar.
Dar există o metodă prin care poți să îndulcești
- …acest fruct amar. - Cum?
Îl lași la înmuiat.
Îl acoperi cu soju,
îl înfășori și îl lași o vreme așa.
Se va îndulci.
Poftim, gustă!
E dulce.
Uneori viața e amară, ca acest kaki.
Viața e grea și așa,
deci imaginează-ți cum e când pui și soju amar!
Ar fi insuportabil.
Dar, dacă supraviețuiești,
viața se va reîndulci.
Și asta te va motiva să fii puternic.
Nu crezi?
Da.
Hai să bei cu noi!
Desigur.
APEL INTERNAȚIONAL
Mă sună cineva din Germania. Scuzați-mă!
Alo?
Laboratorul nostru a descoperit recent o tehnică chirurgicală
care combină ultrasunete C2R cu microbule,
și care este ideală pentru pacienții ca dna Hong,
care nu pot fi supuși unei craniotomii
din cauza extinderii de la nivelul creierului.
Nu putem garanta o recuperare totală,
dar am văzut prognosticuri bune într-un caz similar.
Cu toate acestea…
Asta înseamnă că poate fi operată?
Da.
Slavă Domnului!
Cazul ei era dificil deoarece nu o puteau opera pe creier.
Dar pot să distrugă celulele canceroase
folosind ultrasunete de mare intensitate.
Au avut recent un caz reușit.
Bun. Lucrurile se îmbunătățesc.
Mersi, Hyun-woo. Hae-in știe?
- Ar trebui să-i spun. - Dar…
există o problemă.
Doamne, Hae-in! Pare incredibil.
Sigur e un cadou
de la tata.
E adevărat?
- O pot opera? - Da.
Mă bucur mult.
Doamne!
Sunt recunoscătoare.
Felicitări!
Felicitări, draga mea!
Cum te-au contactat? Pe e-mail? Telefonic?
A fost un apel video?
M-au sunat.
La telefon?
Nu crezi că au fost niște escroci, nu?
Nu.
Înțeleg.
Bine. Noapte bună!
Apropo, ești sigur că operația funcționează în cazuri similare cu al meu?
Da.
Sunt sigur.
Bine.
În ce dată?
Zi-le că pot să merg imediat!
Le-am zis.
Bun.
Deci vrei să spui
că această operație
îmi va salva viața?
Hae-in știe?
Ar trebui să-i spun.
Dar…
există o problemă.
O parte din hipocamp îi va fi afectată
- …în timpul procesului. - Și?
E foarte probabil…
să-și piardă memoria pe termen lung.
Stai puțin!
Ce vrei să spui?
Și-ar putea pierde toate amintirile
dinainte de operație.
Dar e singura noastră șansă
dacă vrem
să trăiască.
Numărul de leucocite nu crește destul,
deci nu poate să ia parte la studiul clinic.
Chiar nu avem timp.
E posibil să refuze operația
dacă află despre riscuri.
Dar dacă…
i se scurge timpul?
Hyun-woo,
nu-i spune asta!
Du-o în Germania și convinge-o acolo!
Te implor.
Are nevoie de această operație ca să trăiască.
Și o să trăiesc?
Ce e?
Da.
Nu-ți face griji!
Bine.
Noapte bună!
Hae-in!
E în regulă.
Sunt bine. Serios.
Nu m-am mai simțit bine de o veșnicie.
Sunt lacrimi de fericire.
Da, știu.
Mă simt
de parcă m-am trezit dintr-un coșmar.
O să fii bine.
Hai să ne culcăm!
HAE-IN HYUN-WOO
Bună dimineața!
Azi nu te duci la muncă, nu?
Nu.
Hai să ieșim în oraș!
Bine.
GARA GURANG-RI
CASA DE BILETE
Două bilete.
Bine.
- Bine. - Ce e?
În afară de luna de miere, asta nu e singura noastră excursie?
Ba da.
Am muncit prea mult.
După operație, hai să mergem într-o mulțime de excursii!
Promit.
Bine.
Ascultă…
Vreau ca totul să decurgă bine înainte de operație.
Și știi că de asta beau numai sucuri naturale, nu?
Da. Ce te preocupă?
Nu am plănuit,
dar ți-am ascuns trei lucruri.
Trei?
O să îți mărturisesc.
Ți-l spun pe primul.
Bine. Ce e?
Ai zis
că ai găsit pe jos acel MP3 player.
Da.
E al meu.
- Poftim? - Vezi „H”-ul?
Vine de la „Hae-in”.
L-am pierdut în curtea școlii noastre înainte să plec la studii în străinătate.
Și uite unde e acum!
Nu se poate!
Ba da.
Nu te cred.
Ni s-a întâmplat ceva incredibil.
Poate că pentru tine nu contează,
din moment ce eram o străină.
Nu, te înșeli.
Ascultă, de fapt…
Nu te teme!
Nu te cert. De ce?
Pentru că nu mai sunt ca înainte.
În curând, o să renasc.
O să fiu optimistă și o să văd
doar partea plină a paharului.
Da?
Da.
Acest MP3 player este martorul poveștii noastre,
așa că mă voi concentra doar pe lucrurile pozitive.
Asta e bine.
Eun-sung mi-a spus
că el m-a salvat când eram mică
și a dat de înțeles că am fost sortiți.
Poftim? Sortiți?
Doamne!
A înnebunit? Cum îndrăznește să spună așa ceva?
Și ce? Trăim o poveste ca-n filme.
Când te-am văzut în curtea școlii…
m-am gândit: „Băiatul ăsta frumos e la școala mea?
Nu pot să cred că plec!
Mă simt groaznic.”
Asta am gândit.
Pantofi negri.
Purtai
pantofi negri.
Aveai șosete albe
și pielea foarte luminoasă.
Și aveai părul prins într-o coadă ridicată.
Pe atunci îmi purtam adesea părul prins în coadă.
Când te-am văzut, mi-am zis:
„Am găsit-o.
E fata visurilor mele.”
A doua zi am început să te caut peste tot.
Nici nu apucasem să-ți văd ecusonul.
- Serios? - Da.
Ai fost ca Cenușăreasa.
În urma ta ai lăsat doar MP3 playerul.
O luasem razna.
Dar uită-te acum la noi!
Ne-am reîntâlnit, ne-am căsătorit…
Am divorțat, dar, totuși…
Asta e ceea ce se numește cu adevărat soartă.
Bine.
Din moment ce sunt femeia visurilor tale
și suntem sortiți…
De acum încolo…
Nu știam
cât de frumos sună asta.
Îmi dau lacrimile.
Credeam că nu voi face parte din viitorul tău.
Dar acum avem un viitor.
Apropo…
O să anulez divorțul, cum mi-ai cerut.
Ce-i cu fața asta?
Nu-l returna!
Am un centru comercial
și urăsc clienții care fac retururi și își cer banii înapoi.
Nu poți să-l returnezi
nici dacă te trezești într-o zi
că mă urăști.
Faptul că te răzgândești nu e un motiv pentru un retur. Se știe.
Nici dacă…
ne certăm groaznic
și te saturi de mine…
Nici dacă o să susții că nu-ți amintești această promisiune,
nu e cale de întoarcere.
Tot îți voi fi alături.
Bine. Așa să faci!
Nu mai vorbi!
Cel mai mult îmi place
când pot să-ți aud bătăile inimii.
Am făcut niște calcule.
Cinci procente înseamnă 45 de miliarde de woni.
Dar o să cer doar 40.
Mă așteaptă o mașină afară, în caz că sunt bani cash.
- Una mare. - Ești creditoare?
Poate că par necioplită că spun asta,
dar relația noastră m-a făcut să fiu așa.
Am fost trădată de multe ori după ce am depus toată munca.
Verifică!
KO JEONG-JA
Unu, doi, trei, patru, cinci, șase, șapte, opt, nouă, zece…
Te respect, dnă.
Un chip superb, carismatică și mereu cu vorbele la tine.
Sunt rare persoanele care le au pe toate.
Vreau să trăiesc cu chibzuință, ca tine.
- Plata e suspendată. - Poftim?
Poți să cheltui banii când îți permit eu.
Doamnă!
Relația noastră te-a făcut să fii așa?
Și pe mine. Și eu am fost trădată de multe ori.
- Ascultă… - O să autorizez plata
când o să fiu mulțumită de munca ta. Atunci primești banii.
Doamne!
Chiar ești înțeleaptă.
Mamă!
Ce faci? Nici nu e perioada de făcut kimchi!
Familia lui Hae-in pleacă, și eu n-am ce să le dau.
O să le dau sirop de pere și kimchi.
Dar e foarte mult.
M-am gândit să le dau și vecinilor
și vârstnicilor.
Nu poți să le faci singură.
Atunci, ia niște mănuși și ajută-mă!
Cu mâinile astea îmi câștig existența.
Vă ajut eu.
- Pot să tai ridichile? - Ar fi minunat.
Vai, ce rapidă e!
Știe să toace.
N-am mai văzut pe cineva care să toace atât de bine.
- Și are curaj. - De ce?
Hei!
Crezi că te primesc înapoi dacă faci asta?
Nu mă aștept să faci asta.
După ce-mi termin treaba, plec.
Nu-ți face griji, mamă!
Și încă îți permiți să-mi spui așa.
Vrei să mă enervezi? Nu-mi spune așa!
Dar mi-ar plăcea.
Poftim?
Ești prima persoană căreia i-am spus vreodată „mamă”.
Deci lasă-mă să-ți zic așa!
- Poftim! - Hei!
- Ai terminat? - Altceva?
E suficient.
O să tai ceapa verde.
Incredibil!
- Îmi place de ea. - De ce?
Îmi place că nu se lasă intimidată și spune ce gândește
în fața soacrei sale.
Hae-in!
Ia loc! Au aflat și ele
despre operație și se bucură pentru tine.
Mă bucur mult.
- Și eu. - Totul s-a rezolvat.
Mulțumesc.
Apropo,
ce faceți?
Ai mai făcut asta? Ne facem unghiile cu Sporul casei.
- Nu. - Cică, dacă unghiile rămân colorate
până la prima ninsoare, ți se împlinește prima iubire.
De asta Bang-sil își face mereu unghiile toamna, nu vara.
Ce romantic!
De fapt, aș spune că are un motiv ascuns.
Nu e un motiv ascuns.
Întâmplarea face că a divorțat.
- Hei! - Înainte nu simțeam asta,
dar ne-am tot întâlnit în ultima vreme,
așa că simt…
Taci!
- Ajunge! - Termină!
- Taci! - Scuze!
Cred că am fost prea sinceră. Sper că nu te superi, dnă Hong.
- De ce m-aș supăra? - Vezi tu…
Când eram la liceu, Hyun-woo se dădea
la mine când mergeam la biserică.
Când a făcut asta?
Nu știai?
Când se împărțeau gustări la biserică,
el mereu îmi dădea mai multe
în fața tuturor.
Pentru că mâncai gustările celorlalți copii.
Hae-in, să nu înțelegi greșit!
Bang-sil, nu mai bate câmpii!
Până la prima zăpadă ziceați?
- Fii atent! - Sporul casei?
Nu e atât de simplu.
- Atunci? - Simbolizează speranță și emoție
în așteptarea primei ninsori, pe care nu credeam s-o mai apuc.
Nu credeam că voi mai prinde iarna,
darămite prima zăpadă.
Dar acum e posibil.
Bineînțeles.
Și se va împlini dacă rezistă culoarea până atunci.
- Ce anume? - Prima mea iubire.
Prin „prima iubire”
te referi la tipul din autobuz?
Îți ajunge s-o privești de la distanță. Te gândești încontinuu la ea.
Faci un ocol ca s-o mai vezi o dată.
Îți ajungea să-l privești.
Te gândeai încontinuu la el.
Și ai făcut un ocol doar ca să-l revezi.
Dobitocul ăla?
De ce îl jignești?
Bine.
- Ăla? - Da.
Sper că anul acesta o să ningă
mai devreme.
Hae-in, ai acceptat inelul de la mine.
Dacă ți se împlinește prima iubire,
se vor complica lucrurile.
Mă auzi?
Hae-in!
- Michael s-a întâlnit cu Hong? - Da, în calitate de CEO al Ever H.
Cred că fiul cel mare vrea să se întoarcă acum, că i-a murit tatăl.
Ever H a apărut
pe lista acționarilor ca mic investitor.
Cred că a cumpărat acțiuni de când le-a scăzut prețul.
A cerut investitorilor să-mi preia locul.
Poate să încerce. Ești în siguranță cu ce ți-am dat.
Așa cum ai spus,
am înființat firme fantomă în Hong Kong și Elveția
și am deschis un cont bancar pentru firmă la IEBC.
Ești singurul care îl poate administra.
- Care va fi prima tranzacție? - O plată de 2,1% din umbră.
CUMPĂRAREA UNUI NUMĂR MIC DE ACȚIUNI LA INTERVALE REGULATE
- Da, dle. - A mușcat momeala.
În sfârșit, folosește fondul secret.
Probabil că se teme că unchiul meu îi va lua locul.
Dl Hong e tot la New York?
Da, se întâlnește cu partenerii.
Ține-l la curent pe Eun-sung,
să stea ca pe ace și să cumpere acțiuni cu fondul secret.
- Da, dle. - După ce avem dovezi,
îl putem acuza de delapidare, abuz în serviciu și încălcarea
legilor de tranzacționare.
În legătură
cu tipul ăla, Pyeon Seong-uk…
Nu el e agentul imobiliar care te-a răpit?
Da, a fost de acord să predea
contractul dublu și informațiile despre directorul Jo.
Dar nu a mai venit și nu pot să dau de el.
N-a cheltuit bani și nu și-a folosit telefonul de o săptămână.
O fi fugit.
Vai!
Un bărbat de aproximativ 40 de ani a fost găsit mort
lângă Barajul Sambang din Yeongjin-gun, provincia Gyeonggi.
A fost ucis prin înjunghiere.
Aflat în stadiu avansat de descompunere, nu a fost identificat…
Cum să-mi aparțină, dar să nu-i am?
Dnă Kim!
A venit Grace cea minunată!
De ce s-a întors?
Ce faceți?
Nu vezi? Uscăm kaki.
Dumnezeule!
Ți s-au înăsprit mâinile.
Ce cearcăne ai!
Au reapărut toți pistruii de care te-am scăpat!
În curând o să-ți faci revenirea.
E ca pe front.
Toată lumea va avea de ales între dna Moh,
vulpoaica aia vicleană, și tine.
Cum îți intimidezi cel mai bine inamicul?
Cu chipul, desigur. Întinde-te imediat!
Trebuie să ai tenul ferm și strălucitor.
N-am mai făcut asta. Mă gâdilă.
Nu zâmbi, că o să faci riduri. Să nu uiți asta!
Albire, rezistență, recuperare și revenire.
Cea mai bună metodă de revenire e prin recuperare și rezistență.
Nu-ți face griji! Totul va reveni la normal.
Ne vom întoarce la Queens,
Hae-in se va opera și va fi din nou sănătoasă.
Se operează?
Credeam că nu are cum.
Am găsit un spital care poate s-o opereze.
În curând o să plece în Germania.
Serios?
Ce mă bucur!
- Nu-i așa? - Nu-i așa?
Bună! Voiam să te văd.
- Pe mine? - Da.
- Vreau să-ți dau ceva. - Ce?
Dar nu credeam că ne vom întâlni, așa că e acasă.
Ne vedem diseară?
- Seara? - Da.
Bine, atunci.
De ce vrea să ne vedem la ora asta?
E foarte direct.
E periculos.
Ai ajuns deja.
Da.
- Deci… - Lasă-mă pe mine să încep!
Bine, te ascult.
Mâine
plec.
Și nu știu când o să revin.
Am auzit că pleci, așa că…
Știu ce vrei să spui.
M-am prins
de la incidentul cu dudele.
- Dar nu. - Poftim?
Ce…
Am
multe pe cap.
Nu doar că am bunuri active, proprietăți și acțiuni,
dar am și trei foști soți.
Nu am știut.
Nu?
În fine…
Sunt complicată
și am multe probleme,
așa că nu pot
să accept.
Totuși, sper să o faci.
Ce-i asta?
Mi-ai scris o scrisoare?
Chiar nu trebuia…
CONDOLEANȚE
Bani în semn de condoleanțe.
Am auzit de tatăl tău.
Nu-mi trebuie.
- Plec. - Nu, stai!
Zău așa! Nu e în regulă.
Nu sunt pentru tine.
Sunt pentru tatăl tău.
Până și cei mai bogați oameni pleacă fără bani în viața de apoi.
Nu sunt mulți, dar sunt sigur
că o să-și ia o supă de orez și ceva de băut
cu prietenii lui.
Va mânca bine
și se va distra cu prietenii lui.
Deci nu fi tristă!
Mulțumesc.
Pa!
Cum adică?
Vrei să stai aici?
Sunt șocată.
E ceva temporar. Până găsim o casă în Seul.
Mama ta nu înțelege de ce vrei să-ți găsești casă.
Toată viața mea am avut roți ajutătoare.
Tu ai fost una,
și tu ai fost cealaltă.
Ce vrei să spui?
Dar acum
vreau să le scot și să stau pe picioarele mele.
Nu fi absurd!
Tu l-ai convins?
- L-ai obligat? - Iubito, taci!
Nu spune nimic!
Invocă amendamentul 5!
Nu ai voie să i te adresezi direct.
- Vorbește cu avocatul nostru! - Ce?
- Ocupă-te, Hyun-woo! - Scuze, dar refuz.
Ocupă-te singur de problemele familiei!
Dacă tot vorbim despre asta, am ceva de zis.
Nici eu nu vin acasă.
Nici tu?
Ne mutăm în garsoniera lui din Seul.
În curând plecăm în Germania. E mai aproape de aeroport.
Nu. De fapt, e mai departe.
E proaspăt construită și mobilată.
Are tot ce ne trebuie într-un spațiu mic.
Acasă, în schimb,
trebuie să luăm liftul până la bucătărie.
Durează prea mult.
Ai niște scuze prea elaborate.
Vreți să petreceți timp singuri.
Așa e.
Aș vrea să petrec timp doar cu ea.
Vă rog să ne lăsați.
Desigur, dacă așa vă simțiți mai confortabil.
Sigur, puteți face asta.
Să-mi spuneți dacă aveți nevoie de ceva!
Doamne!
Așa se simte discriminarea?
E prima dată când trăiesc așa ceva.
E ceva nou.
Își fac bagajul și mâine se întorc.
Ar trebui să fii pregătită.
M-am văzut și cu Da-hye.
Ce înseamnă asta?
De ce te-ai întors?
Nu-i spune dnei Moh!
Idioato!
Ea mi-a zis că ești aici.
Serios?
Știe că ai venit aici în toiul nopții
cu un taxi și cu statuia de aur în brațe.
Oamenii ei te supraveghează.
Deci spune-mi, de ce te-ai întors?
Din vinovăție sau din răzbunare?
De ce m-aș răzbuna?
Din cauza conștiinței.
Nu știam că ai așa ceva.
Nici eu.
El a fost prima persoană care m-a iubit așa cum sunt, și mi-a părut rău.
Doamne!
Incredibil!
S-a atașat de el.
Sigur știi că nu te poți împotrivi acestor sentimente.
Cum să mă trădeze, după ce am făcut pentru ea?
De asta nu trebuie să ai încredere în oameni.
Cât despre Hae-in…
E posibil să supraviețuiască.
Se operează.
Hyun-woo a căutat peste tot,
și au găsit un spital care o poate opera.
Săptămâna viitoare pleacă în Germania.
M-ai speriat.
Află la ce spital se duc și ce operație va face!
Ce faci?
Nimic deosebit.
Se văd multe stele.
Ba chiar am văzut și o stea căzătoare.
Serios?
Am visat o stea căzătoare când eram însărcinată cu tine.
Mereu mi-am dorit o fiică frumoasă.
Am fost în al nouălea cer…
după ce am visat asta.
Nu știu ce atitudine să am.
Am fost la cuțite mai mult de 20 de ani,
deci mi se pare ciudat să fiu afectuoasă cu tine dintr-odată.
Dar, în sinea mea,
mă simt foarte vinovată
și plină de regrete.
Îți vreau binele.
Așa e bine.
Da?
Și eu m-aș simți ciudat dacă te-ai schimba dintr-odată.
Avem destul timp,
hai să nu ne grăbim!
Momentan e suficient.
Bine.
După ce te întorci din Germania, putem să ne apropiem treptat.
Nu știam că e atât de epuizant
să fii mediator.
Da. Cică e la fel de stresant ca înrolarea în armată.
Trebuie să ne mutăm din casă, ca să o protejez pe Da-hye
de mama.
Doamne, de ce durează atât?
Mamă! Tată!
V-am făcut bagajul.
Da? Bine.
O să se aglomereze traficul, deci ar trebui să plecați.
Îmi cer iertare pentru deranj.
Mă simt vinovat că-l las aici.
E ca și cum
aș lăsa un sac de gunoi la finalul unei vacanțe.
- Tată… - Nu-ți face griji!
De ce vă grăbiți?
Luați prânzul cu noi!
Să facem asta?
Nu! Casa noastră e goală de peste o lună.
Sunt multe de rezolvat.
- Voiam să fac clătite cu kimchi. - E în regulă.
Clătite cu kimchi?
Ce ziceți de clătite cu kimchi și niște makgeolli delicios?
E absurd. Trebuie să conducă.
Pot să conduc eu.
Sau, și mai bine, puteți să plecați mâine.
- Da, faceți așa! - Am putea.
Nu știți că e foarte frumos
să știi când să pleci?
Ar trebui să știu asta?
Noi plecăm.
Nu vrem să prindem trafic.
Bine, atunci, luați-o înainte!
Mulțumesc pentru tot. La revedere!
Mult noroc cu operația!
Hae-in…
Să ne revedem!
Hyun-woo…
Mă încred în tine.
Nu-ți face griji!
Poftim!
Mama ta a făcut kimchi și sirop de pere.
Du-i-le tu!
Le duc eu? Dă-mi-le!
La revedere!
Mamă, geanta ta…
Tu ești burlacul de la etajul 11.
- Bună ziua! - Bună!
Nu e burlac.
Eu sunt soția lui.
Nu spuneai
că locuiești singur?
V-ați căsătorit recent?
- Da. - Vai de mine!
Sunteți proaspăt căsătoriți!
Cred că sunteți foarte fericiți.
Da, suntem.
Acum e oficial că suntem proaspăt căsătoriți.
De ce e oficial?
Datorită acelei doamne.
Până mâine, genul acesta de femeie anunță pe toată lumea din bloc.
„Burlacul de la etajul 11 s-a căsătorit cu o femeie superbă.”
Așa, și?
Atunci, ar trebui să ne comportăm ca și cum am fi proaspăt căsătoriți.
Cum?
În mod normal, cei proaspăt căsătoriți
se ating mereu într-un fel sau altul.
Cu mâinile, cu picioarele…
sau cu umărul.
În orice fel.
Își sunt alături unul celuilalt
și își petrec zilele împreună.
Cândva, sigur vom avea iar probleme.
Am emoții. Ai zâmbit?
Atunci vom lua amintirile fericite
ca pe niște bomboane dintr-un borcan
și vom trece peste momentele grele.
De asta trebuie ca acum să adunăm
cât mai multe amintiri frumoase.
Pare gustos.
De acum încolo, o să mă concentrez să adun amintiri frumoase,
nu bani sau acțiuni.
Acum, cel mai important e să umplu
borcanul cu bomboane.
De ce ai venit atât de des aici?
Așa distractiv e baseballul?
Nu de asta.
Nu trebuie să mă concentrez decât să lovesc mingea.
De asta îmi plăcea.
Asta te face
să te simți mai bine?
Era plăcut să mă concentrez pe un singur lucru când lucrurile erau complicate.
Trebuie să mă concentrez
doar pe ce e important.
Și acum ce e
important?
Să te salvăm pe tine.
E tot ce contează.
Pe asta mă concentrez.
Soo-cheol o să mai stea o vreme la Yongdu-ri.
Hae-in a decis să se mute cu Hyun-woo.
Se întorc doar vicepreședintele și soția lui.
Vicepreședintele?
Îmi cer scuze.
Dar acum, că și-au recuperat acțiunile,
nu o să-și vrea funcția înapoi?
Cine zice?
O să le pară rău că s-au întors aici.
Voiam să ne vedem.
Putem să vorbim?
Am auzit că Hae-in se va opera.
Nu te panica!
Mă bucur pentru ea.
Zău?
Bineînțeles.
Țin la ea, deci e normal să mă bucur
că o să trăiască.
Am auzit că te duci cu ea. Te rog să ai grijă de ea.
Bine.
Acum pot să plec?
Am aflat
că operația are un efect advers.
Ea știe?
Bineînțeles că nu.
Având în vedere cum e ea, ar refuza operația dacă ar ști.
Deci probabil că nu știe.
Unde bați?
Asigură-te că nu află,
ca să se opereze!
Ți-am spus.
Vreau să trăiască.
Strângeți-le toate lucrurile
și dați-i dlui Baek ce îi aparține!
Ai vrut să vii aici în calitate de clientă, nu de CEO,
așa că mi-am luat concediu.
Da, azi sunt clientă.
- Ce cumperi? - Doar mă uit.
Nu-i urai pe cei care nu cumpără nimic?
Ăștia se cred la saună?
De ce stau de vorbă și nu cheltuie niciun ban?
- Scoate scaunele! - Mamă!
- Mamă!
De ce aleargă de colo-colo?
Să facă asta în parc!
De asta am desființat zonele de odihnă.
Bine.
O să cheltui bani.
Vrei ceva?
- Ce-ți trebuie? - Balsam de buze.
Mi s-au uscat buzele.
De ce am obosit după cumpărături?
Ai obosit?
Nu e bine.
Hai să ne odihnim!
Nu.
E în regulă.
Amenajarea e incredibilă! Nu e timp de odihnă.
Căutam balsam, dar am cumpărat și cremă.
Căutam un pulover. Am luat și o haină.
Nici nu voiam să cumpărăm fular și mănuși, dar le-am luat.
Și acum suntem ademenite de mirosul de parfum.
Asta a fost strategia ta.
Ai vrut să-i ții ocupați pe cumpărători.
De asta ai instalat atâtea standuri.
Când îmi redobândesc funcția, o să scap de ele.
- De ce? - E obositor.
Mă simt stupid că am cheltuit bani.
Fraierită.
Tu ai vrea să te întorci aici?
O să le desființez și o să reinstalez scaunele.
Unele scumpe și comode.
O să renovez zona de la primul etaj și o să organizez concerte.
Voi amenaja o zonă în care să poată alerga copiii.
Poftim?
Și un loc pentru cupluri.
Părinții își pot aduce copiii
când afară e prea frig sau prea cald.
Ar fi frumos.
O să-i facă fericiți.
Pe bune?
Pe bune.
Sper să nu te răzgândești după operație.
De ce aș face-o?
Am văzut în filme.
După operațiile pe creier, ți se schimbă personalitatea
sau îți pierzi memoria.
Te înșeli. Nu vreau decât să fiu un om mai bun
ca să mă revanșez
pentru că trăiesc mai mult.
Mamă!
Aia nu e soția ta?
Bună, mamă!
Dragă, ce-i cu privirea asta umilă?
Mă agiți.
- Mamă… - Nu poți să-l schimbi.
Nu poți să îl returnezi!
Îmi pare rău.
Am încercat să mă țin de promisiune,
dar a sosit momentul.
Bine.
Spune-mi care e motivul!
- Spune-i! - Eu?
Da.
Am zis că merg la înmormântare, și m-am jucat toată noaptea cu prietenii.
Nu? Nu e asta, mamă.
A, da.
Ai găsit consola de jocuri? E la mâna a doua.
Ai cumpărat o consolă?
Nu poți să-mi spui ce e?
Mamă, Hyeon-tae ne-a cheltuit economiile ca să cumpere acțiuni.
A pierdut jumătate.
Hei!
A investit și în criptomonede.
Au pierdut 90% din valoare.
Dementule!
Îmi pare rău.
Hyeon-suk,
nu știu ce să spun.
Dă-mi-l înapoi și scap eu de el.
Vezi-ți de viață
- …cât încă mai poți. - Mamă…
Cu toate acestea,
o să te anunț când fac kimchi,
deci să vii!
Și eu cred că o femeie deșteaptă și frumoasă ca tine e peste nivelul lui.
Îmi pare rău, Hyeon-suk.
Mamă…
Bagă-ți mințile în cap!
Iubito, eu…
Ia mâna de pe mine!
Am vești bune.
Iubito, cred că o să fac rost de niște bani.
Hae-in a cumpărat o clădire, dar n-a avut timp să se uite la ea.
Cred că asta e.
Da. Am făcut curat de două ori pe zi,
am curățat toate panourile publicitare
și am dezinfectat fosele.
În curând, o să vopsesc fațada.
Înțeleg.
Aici locuiesc mulți flotanți și are vizibilitate bună, fiind două benzi.
Veți găsi ușor chiriași.
Da, așa e.
Nu e rea deloc.
Dar de ce întrebi?
Vrei s-o vinzi?
Am vorbit cu Hae-in.
Vrem să v-o facem cadou.
Poftim?
Contabilul nostru vă va contacta când ajungem la Seul
și o să vă spună ce acte să pregătiți.
Dar totuși
e o clădire întreagă.
E un cadou de mulțumire.
E un cadou enorm.
Părinții mei vor fi proprietari!
Tot renunți la mine?
Dragă!
- N-ai ce să cauți aici. - Poftim?
Du-te la proprietari!
Grăbește-te!
Mă gândeam să renovez parterul
și să amenajez o sală de sport.
Concentrează-te pe sala ta actuală!
Mamă, chiar voiam să schimb locația salonului meu.
Parterul ar fi perfect.
Nu te băga!
Eu am făcut curat și am măturat…
Eu am curățat abțibildurile de pe scări. Și tu ai etajul doi.
- Hyeon-tae! - Da, mamă.
Scapă de sală cât se poate de repede!
Mamă, ce glumă răutăcioasă!
Nu glumesc.
Nu ai plătit chiria.
Zău așa, mamă!
- Tată! - Fiule…
Da?
Astea-s momentele în care contractele sunt utile.
„Dacă chiriașul nu plătește două sau mai multe luni de chirie,
contractul este reziliat.”
- Vrei să vezi? - Așa, și?
- Mă dați afară? - Nu.
Îți spun să plătești.
Plătește lunar, pe data de 10!
Tată!
Și eu?
Cum rămâne cu mine?
Parterul costă un milion. Te muți acolo dacă îți permiți.
E mai scump decât chiria mea actuală.
E mai bine poziționată.
În fine, așteptăm cu nerăbdare
tensiunile care vor apărea între noi
din cauza acestei clădiri!
Abia așteptăm!
Zău așa, tată!
Nu avem nevoie de tensiuni în familie.
Eu am!
Au fost momente în care te-am considerat nechibzuit.
Această clădire va arăta
dacă ne ești loial.
- Te înșeli. - Cum adică?
Eu vreau doar să primim chiria.
Știai?
Trebuia să-mi spui.
În fine…
- Clădirea Dubong… - Ce?
- Ce-i aia? - Clădirea lui Du-gwan și Bong-ae.
- Doamne! - Ce de prost gust!
Ne așteptăm să plătiți chiria cu religiozitate,
chiar dacă sunteți copiii noștri.
Nu uitați asta!
E octombrie, dar se pregătesc pentru Crăciun.
Tu le-ai ordonat asta.
Eu?
Vă relaxați acum, după Ziua Recunoștinței?
Se apropie Crăciunul. Vine iarna.
Ar trebui să pregătim atmosfera,
ca să cumpere haine de iarnă.
Nu așteptăm să înceapă celelalte magazine.
Ne pregătim din timp și începem promoțiile de Crăciun
imediat după Halloween.
- Verifică luminile? - Da.
Echipele de montaj și cele de marketing au de lucru.
Ninsoarea asta
e în mintea mea?
Și eu o văd.
Dar asta era doar o repetiție.
Stai puțin!
Ninge toamna.
Abia așteptai să ningă.
Ți s-a îndeplinit dorința.
Ai dreptate.
Lucrurile arată promițător. Mi se îndeplinesc dorințele.
Cred că mi se va împlini și prima iubire.
Ei bine…
Nu cred că de asta ninge.
De ce nu?
Sigur se va împlini.
Cine naiba e,
de nu poți să treci peste?
Nu voiam să-ți spun
ca să nu ți-o iei în cap.
Dar acesta e al doilea secret al meu.
- Care? - Era autobuzul 372?
- Cum? - Autobuzul pe care-l luai
spre casă după muncă.
Da.
Așa e.
Și mereu stăteai în spate, la geam.
Da. De unde știi?
De unde crezi că știu?
Ți-am urmărit autobuzul
și am traversat râul Han de multe ori,
în ciuda traficului. Îmi lua o oră și jumătate.
De ce?
Autobuzul din povestea mea avea numărul 372.
Și tu ești tipul.
Bine.
Cum ai intrat la facultate?
Poftim?
Deci eu sunt?
Eu? Eu eram tipul din autobuz?
Da, tu erai.
Ce romantic!
Apropo, de ce a împrăștiat zăpadă echipa de montaj?
Așa a cerut dl Baek.
Dle, vă rog să testați mașina de zăpadă în timpul repetițiilor.
Nu cred că e nevoie.
Departamentul juridic trebuie să se pregătească.
Ar fi o problemă dacă ar aluneca un client.
Trebuie să văd cât de alunecos va fi.
Desigur, dacă e nevoie.
Vreau cei mai mari fulgi posibili.
În regulă.
- Mulțumesc, dle. - Cu plăcere.
Iubirea plutește în aer.
Nu-i așa?
Divorțează, și apoi se recăsătoresc.
Se poate?
Eu am fost?
Eu am fost prima ta iubire?
Cred că au plecat deja.
Mă întreb când se întorc.
Va dura o vreme.
Rugile mele au fost ascultate.
Hae-in se va simți mai bine după operație
și va fi fericită cu Hyun-woo.
Vezi tu…
există o problemă.
Ce problemă?
După operație…
Vai, Doamne!
E posibil să-și piardă memoria.
Cum adică?
E unul dintre riscurile posibile.
Dar ce alternativă au?
Trebuie să trăiască.
Nu am avut de ales.
I-am cerut lui Hyun-woo să păstreze secretul.
Te-ai gândit…
bine.
Seamănă cu mine și are un temperament groaznic,
deci era posibil să refuze operația.
Dar…
Totuși…
Ce ne facem cu bietul nostru copil?
Biata de ea…
Ești bine?
Bineînțeles.
Nu-ți face griji!
Mergeți la Frankfurt?
Da.
CADAVRUL DESCOPERIT LÂNGĂ BARAJUL SAMBANG IDENTIFICAT CA AGENTUL IMOBILIAR PYEON
Și al treilea?
La ce te referi?
Ziceai că o să-mi spui trei secrete înainte să te operezi.
Mi-ai spus doar două.
La asta te refereai?
Al treilea e…
- Yeong-suk. - Yeong-suk?
- Femela raton de pe acoperiș? - Da.
Nu am văzut-o niciodată.
Serios.
Nici măcar o dată.
- Ce-i cu ea? - Am inventat-o.
Cum să trăiască un raton acolo? Chiar m-ai crezut?
Uau!
M-ai păcălit timp de patru ani.
O strigam de fiecare dată când urcam acolo.
Fraiere!
Aici e?
Hae-in…
Ce e?
Și eu am… E ceva
ce nu ți-am spus.
Ce?
Spune-mi!
E vreo problemă?
Nu mă pot
opera?
Nu, nu e asta.
Dar…
e foarte probabil
să îți pierzi memoria după operație.
Cum adică?
Ce memorie?
Probabil…
că toată.
O să uiți
toți oamenii cunoscuți, toate locurile vizitate
și toate experiențele avute.
Dar asta este
singura ta șansă
să supraviețuiești.
Deci…
vrei să-mi spui
că trebuie să aleg?
Dacă mă operez, îmi pierd memoria. Dacă nu mă operez, mor.
Îmi spui să aleg răul mai mic?
Nu.
Atunci, ce?
Las-o baltă!
O să mă prefac că a fost un vis frumos.
Dă-mi drumul! Lasă-mă!
Nu alege!
Nu te gândi!
Ascultă-mă!
Pur și simplu… trăiește!
Fă asta!
Te rog…
să trăiești!
Bine?
EPILOG
Bună, Hae-in!
Eu sunt Baek Hyun-woo.
Sunt soțul tău.
Cred că ești confuză și speriată.
Și eu sunt.
Nu îți amintești nimic,
și un străin spune că e soțul tău.
Sigur ești confuză.
Dar…
asta e o veste bună.
Ai fost…
Ai fost foarte bolnavă,
dar acum te simți mai bine.
Cred că te întrebi ce fel de persoană erai înainte.
Cred că e frustrant
că nu-ți amintești.
Dar nu-ți face griji!
Pentru că eu…
Eu îmi amintesc totul.
O să-ți povestesc tot…
ce știu.
Nu ar trebui să plâng.
Asta e prima dată
când mă vezi.
Și te avertizez…
Chiar dacă nu sunt idealul tău masculin,
îmi pare rău, dar nu pot să mă despart de tine,
pentru că am convenit
să nu ne despărțim
dacă te răzgândești.
Chiar dacă nu mă placi…
Orice s-ar întâmpla…
Chiar și dacă…
uiți
promisiunea,
eu am promis
că-ți voi fi…
alături.
Hai să ne bucurăm de ninsoare,
să ne sprijinim
și să ne petrecem viețile împreună!
Hai să-ți umplem
borcanul gol
de bomboane!
O să reușim.
Pentru că soarta ne-a adus împreună.
Te iubesc…
Te iubesc, Hae-in.
Mereu te-am iubit…
și te voi iubi în continuare.
REGINA LACRIMILOR
Încă țin minte
mirosul,
luna și vântul din acea zi.
Nu te ruga
să mori.
Așa-zisa ta familie va avea de suferit.
Da-hye…
Am trăit așa cum sunt,
o să mor la fel.
Nu voi permite asta.
Așa a găsit acel spital.
O să te ajut.
Nu-mi face asta.
Nu mă face să vreau să trăiesc.
Hae-in!
Subtitrarea: Valeriu Cosa